OpenLLM-France/wikimedia huggingface dataset:
# Can Burguès

Can Burgués és una obra del municipi de Santa Eulàlia de Ronçana (Vallès Oriental) inclosa en l'Inventari del Patrimoni Arquitectònic de Catalunya.

## Descripció

El cos central està tancat per la masoveria i altres cossos annexes que formen un barri tancat, al qual s'entra per un portal rectangular dovellat. Aquesta part més antiga, que dona a sol naixent, té una distribució irregular. Consta de planta baixa i un pis d'alçada, aquest té una gran sala al centre, coberta amb teulada a doble vessant i l'interior amb un embigat de fusta. La sala està decorada amb pintura mural a les parets i sostre, amb motius florals i geomètrics, que porten la data de 1864. En una habitació hi ha pintada la representació d'un àngel al cel. Les habitacions, amb alcova, també tenen decoracions murals no figurades. La casa presenta modificacions difícils de precisar, la façana presenta una porta dovellada i finestres de tipus gòtic, igual que la masoveria.

## Història

Dels documents guardats a la casa, el més antic porta la data de 1286. N'hi ha varis del segle xiv. Tot i això no se sap la datació de la casa, que mostra diferents moments de construcció. Els propietaris actuals han fet una important reforma els darrers anys, que afecta sobretot a la planta baixa. El seu nom apareix sovint a la documentació de la baronia de Montbui. Es tractava d'una de les cases més importants del municipi, com ens ho mostra la reiteració de familiars que van obtenir el títol de batlle. A través de la documentació es pot establir l'arbre genealògic des de 1684 fins als nostres dies, tot i seguir una línia directa, es perd el cognom Burgués l'any 1725, passant primer a Alrani i posteriorment a Margenat.

## Referències

* 1 2 3 4 «Can Burgués». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Jiří Skalák

Jiří Skalák (n. 12 març 1992) és un futbolista professional txec que juga actualment pel Brighton & Hove Albion.

## Primers passos

Skalák va començar la seva carrera professional a l'AC Sparta Prague, passant el temps cedit al MFK Ružomberok, 1. FC Slovácko, FC Zbrojovka Brno i FK Mladá Boleslav abans de traslladar-se al Mladá Boleslav permanentment al 2015.

## Brighton & Hove Albion

Skalak es va unir a l'equip anglès Brighton & Hove Albion l'1 de febrer de 2016 per una suma no coneguda, que es creu £1,2 milions. Va marcar el primer gol pel club en una victòria 4–0 contra el QPR el 19 d'abril de 2016.

## Carrera internacional

Skalák ha representat al seu país en tots els nivells de la joventut Sub-16 a la Sub-21. Va ser convocat per la selecció absoluta per primer cop el 25 d'agost de 2015 conta Letònia i Kazakhstan en la ronda de classificació de la UEFA Euro 2016.

## Referències

* ↑ Profile at iDNES.cz
* ↑ «Updated squads for 2017/18 Premier League confirmed». Premier League, 02-02-2018. [Consulta: 10 febrer 2018].
* ↑ «Skalák změnil hostování v Mladé Boleslavi v přestup» (en czech). sportovninoviny.cz, 07-04-2015 [Consulta: 30 agost 2015].
* ↑ (en czech) idnes.cz, 25-08-2015 [Consulta: 30 agost 2015].
* ↑ «Caps of Jiří Skalák». [Consulta: 2 agost 2018].

## Enllaços externs

* Jiří Skalák, FAČR
# Missió religiosa

Una missió és l'establiment d'un grup religiós per propagar la seva fe en territoris nous, sovint acompanyat d'una tasca social i d'expansió de la cultura d'origen dels missioners. El terme prové de l'evangelització portada a terme per religiosos cristians, tot i que es poden trobar paral·lelismes en altres religions, perquè el proselitisme figura entre les tasques de molts tipus de creients.
La història de les missions cristianes es pot dividir en quatre períodes fonamentals:
* del segle v al segle XV
* dels segles xvi i xvii
* fins al xviii
* del segle xix en endavant
La polèmica ha acompanyat les missions des de l'inici, per acusacions de colonialisme i explotació dels indígenes.

## Vegeu també

* Camino Real (Califòrnia)
# Boodleopsis

Boodleopsis és un gènere d'algues verdes de la família Udoteaceae.

## Referències

* 1 2 ; Guiry, G.M.«Genus: Boodleopsis taxonomy browser». AlgaeBase version 4.2 World-wide electronic publication, National University of Ireland, Galway, 2007. [Consulta: 24 setembre 2007].
# Museu d'Història Natural de la Universitat d'Oxford

El Museu d'Història Natural de la Universitat d'Oxford (Oxford University Museum of Natural History), de vegades conegut simplement com a Museu de la Universitat d'Oxford, és un museu d'història natural on s'exposen molts dels exemplars d'història natural de la Universitat d'Oxford, situat a Parks Road, a Oxford (Anglaterra).
També conté un teatre de classes utilitzat per les seccions de química, zoologia i matemàtiques de la universitat. El Museu de la Universitat és l'únic accés al contigu Pitt Rivers Museum.

## Enllaços externs

* Web del museu (anglès)

## Referències

* ↑ «O.U.M.N.H. About the Museum» (en anglès). [Consulta: 29 març 2021].
* ↑ «O.U.M.N.H. Visiting Us» (en anglès).
# Xirà

Xirà (en rus: Шира) és un poble de la República de Khakàssia, a Rússia, que en el cens del 2010 tenia 9.448 habitants. És la seu administrativa del districte homònim.

## Referències

* ↑ МЧС: жилые дома горят сразу в нескольких районах Хакасии | РИА Новости
# Elements del període 7

Un element del període 7 és un dels elements químics de la setena filera (o període) de la taula periòdica dels elements, incloguent-hi els actínids.
Aquests són:
Elements químics del setè període :
| Grup | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| # Nom | 87 Fr | 88 Ra | 89-103 | 104 Rf | 105 Db | 106 Sg | 107 Bh | 108 Hs | 109 Mt | 110 Ds | 111 Uuu | 112 Uub | 113 Uut | 114 Fl | 115 Mc | 116 Lv | 117 Ts | 118 Og |
| e$^-$-conf. |
Elements químics del Actínids :
| # Nom | 89 Ac | 90 Th | 91 Pa | 92 U | 93 Np | 94 Pu | 95 Am | 96 Cm | 97 Bk | 98 Cf | 99 Es | 100 Fm | 101 Md | 102 No | 103 Lr |
| e$^-$-conf. |
| Metalls alcalins | Alcalinoterris | Lantanoides | Actinoides | Metalls de transició |
| Altres metalls | Metal·loides | No metalls | Halògens | Gasos nobles |
# Poesia jueva

La poesia jueva, que té les seves arrels en les escriptures de la Bíblia, és la creació literària en aquest gènere realitzada per jueus, i es construeix amb una particular mètrica fundada en el paral·lelisme semàntic i el ritme accentual.

## El concepte de divinitat

Segons Georg Hegel, és en la poesia jueva on apareix, per primera vegada, la presència d'un Déu format solament pel seu esperit, invisible i incorpori, oposat a la Naturalesa. L'Univers, malgrat la seva "riquesa i magnificència", és subsidiari de Déu i, com a creació seva, "no existeix sinó per manifestar-ho i glorificar-ho". La poesia religiosa, en tant art sant, compleix també amb el seu paper de glorificar al Creador.
L'existència autònoma de Déu, la seva inaccessibilitat als sentits i la seva condició de senyor de l'Univers és una idea dominant en la poesia jueva. Déu és aquell ésser que, amb el sol auxili de la seva voluntat, sense apel·lar a rituals ni a accions, ordenant, simplement, que es fes la llum perquè la llum fos feta, el Déu glorificat en la poesia hebrea, un Déu que és la voluntat pura, la paraula i el pensament purs. El temporal, l'Univers i l'Home, en tant oposats essencialment a Déu, no poden ser divins.
L'Home, malgrat no ser diví, és posseïdor de la llibertat. La voluntat divina li mostra la llei, la diferència entre el ben i el malament, i està a la mà de l'Home la decisió sobre quin camí prendrà. De les seves decisions, depenen el mèrit o demèrit, i a partir d'aquests, s'imposa la justícia en forma de beneficis, recompenses, proves o càstigs, que s'experimenten en vida. La persona que viu d'acord amb la llei de Déu, aconsegueix relacionar-se amb ell.
Aquestes idees estan expressades en els Salms, en Profetes i, en general, per tota la Bíblia.

## Bibliografia

* Hegel, Georg W. Friedrich. Lecciones sobre la Estética (en castellà). Madrid: Mestas Ediciones, 2003, p. 144-146. ISBN 8495994410.
# MercedesCup 2014

El Torneig de Stuttgart 2014, oficialment conegut com a MercedesCup 2014, és una competició tennística jugada sobre terra batuda que està inclosa dins de les sèries 250 de l'ATP. La 37a edició del torneig es va celebrar entre el 5 i el 13 de juliol de 2014 al Tennis Club Weissenhof de Stuttgart, Alemanya.
El tennista castellonenc Roberto Bautista Agut va guanyar el segon títol de la temporada i de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | F. Fognini | 6 | 6 | |
| | A. Gólubev | 4 | 4 | | 1 | F. Fognini | 6 | 6 | |
| Q | P. Davidenko | 1 | 7 | 3 | 7 | S. Giraldo | 4 | 3 | |
| 7 | S. Giraldo | 6 | 6⁵ | 6 | | | | | | 1 | F. Fognini | 3 | 4 |
| 3 | R. Bautista Agut | 6 | 1 | 6 | | | | | | 3 | R. Bautista Agut | 6 | 6 |
| LL | L. Sorensen | 3 | 6 | 1 | 3 | R. Bautista Agut | 3 | 6 | 7 | | | | |
| Q | Y. Marti | 6$^{13}$ | 5 | | 6 | G. García López | 6 | 4 | 6¹ | | | | |
| 6 | G. García López | 7 | 7 | | | | | | | | | | | 3 | R. Bautista Agut | 6 | 4 | 6 |
| 5 | P. Kohlschreiber | 5 | 6⁵ | | | | | | | | | | | | L. Rosol | 3 | 6 | 2 |
| | L. Rosol | 7 | 7 | | | L. Rosol | 4 | 6 | 7 | | | | |
| | D. Gimeno Traver | 7 | 2 | 3 | 4 | F. López | 6 | 3 | 6$^4$ | | | | |
| 4 | F. López | 6$^3$ | 6 | 6 | | | | | | | L. Rosol | 7 | 6 |
| 8 | F. Delbonis | 6⁶ | 6 | 6 | | | | | | 2 | M. Iujni | 6$^3$ | 2 |
| | B. Becker | 7 | 4 | 4 | 8 | F. Delbonis | 6² | 2 | | | | | |
| | L. Mayer | 1 | 1 | | 2 | M. Iujni | 7 | 6 | |
| 2 | M. Iujni | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Guillermo García López Philipp Oswald | 6 | 6 | |
| | Marcelo Demoliner Purav Raja | 4 | 4 | | | Guillermo García López Philipp Oswald | 7 | 4 | [10] |
| 4 | Mate Pavić André Sá | 4 | 2 | | Alt | Peter Gojowczyk Dominik Meffert | 5 | 6 | [8] |
| Alt | Peter Gojowczyk Dominik Meffert | 6 | 6 | | | | | | | Guillermo García López Philipp Oswald | 6 | 1 | [7] |
| WC | Michael Berrer Alexander Zverev | 2 | 6 | [10] | | | | | | Mateusz Kowalczyk Artem Sitak | 2 | 6 | [10] |
| 3 | František Čermák Lukáš Rosol | 6 | 3 | [4] | WC | Michael Berrer Alexander Zverev | 3 | 0 | |
| | Mateusz Kowalczyk Artem Sitak | 2 | 7 | [10] | | Mateusz Kowalczyk Artem Sitak | 6 | 6 | |
| 2 | Marin Draganja Florin Mergea | 6 | 6$^3$ | [6] | | | | | |

## Enllaços externs

* Web oficial (alemany) (anglès)
* Quadre individual masculí PDF
* Quadre dobles masculins PDF
Stuttgart :
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2014
< 2013
2015 > :
ATP World Tour Finals, Londres :
# Motohiro Yamaguchi

Motohiro Yamaguchi (Takasaki, Prefectura de Gunma, Japó, 29 de gener de 1969) és un exfutbolista i entrenador japonès que va disputar 58 partits amb la selecció japonesa.

## Enllaços externs

* National Football Teams
* Japan National Football Team Database
# Lluna de mel (pel·lícula de 1947)

Lluna de mel (títol original: Honeymoon) és una pel·lícula de comèdia estatunidenca de 1947 dirigida per William Keighley, protagonitzada per Shirley Temple, Guy Madison i Franchot Tone. Està doblada al català.

## Argument

La Bàrbara i en Phil, fugen a Ciutat de Mèxic. La Bàrbara descobreix que el seu xicot, estacionat a la Zona del Canal de Panamà, no només s'ha endarrerit el seu vol, sinó que els dos queden atrapats en tràmits burocràtics, inclosa la necessitat d'un certificat mèdic, i és possible que no es puguin casar abans que hagi de tornar a la seva base militar. El vicecònsol de l'ambaixada dels Estats Units fa tot el possible per intervenir i ajudar els joves amants, però els malentesos freqüents posen en perill el seu propi matrimoni.

## Repartiment

* Shirley Temple com Barbara Olmstead
* Franchot Tone com David Flanner
* Guy Madison com caporal Phil Vaughn
* Lina Romay com Raquel Mendoza
* Gene Lockhart com cònsol Prescott
* Corinna Mura com senyora Mendoza
* Grant Mitchell com congressita Crenshaw
* Julio Villarreal com senyor Gaspar Mendoza
* Manuel Arvide com registrador
* Martí Garralaga com oficial (sense acreditar)

## Producció

RKO originalment planejava obtenir les tres estrelles de Since You Went Away de David O. Selznick, però Joseph Cotten va rebutjar el paper interpretat a la pel·lícula per Franchot Tone. La producció el 1945 a Ciutat de Mèxic es va retardar per una vaga.
La pel·lícula va ser la primera pel·lícula de William Keighley després del seu servei a la Segona Guerra Mundial amb la First Motion Picture Unit i després que va acabar el seu contracte a Warner Bros.

## Recepció

Segons Variety, la pel·lícula va guanyar menys d'1 milió de dòlars a taquilla.
La pel·lícula va registrar una pèrdua de 675.000 dòlars.

## Referències

* ↑ «Honeymoon: Detail View». American Film Institute. Arxivat de l'original el May 2, 2014. [Consulta: April 30, 2014].
* ↑ «Lluna de mel». esadir.cat. [Consulta: 14 abril 2024].
* ↑ «Honeymoon (1947) - Notes - TCM.com». Arxivat de l'original el 2018-09-08. [Consulta: 7 setembre 2018].
* ↑ «Variety 7 January 1948, page 62». Arxivat de l'original el 17 March 2017. [Consulta: 21 març 2016].
# Xisco Nadal

Francisco Sebastián Nadal Martorell, més conegut com a Xisco Nadal (Palma, 27 de juny de 1986) és un exfutbolista professional mallorquí, que ocupava la posició de davanter.
Ha estat internacional amb la selecció espanyola sub-17 i sub-19. Amb la primera hi va participar en el Mundial i a l'Europeu de la categoria, celebrats ambdós el 2003.

## Trajectòria

Format al planter del Vila-real CF, debuta a primera divisió el 16 de febrer de 2003, en partit contra el CA Osasuna. El 15 de juny d'eixe any marca davant el RCD Espanyol, amb el qual es convertia en el jugador més jove en marcar a la màxima categoria en eixe moment, amb 16 anys 11 mesos i 18 dies. també va jugar en quatre partits de Lliga Europa de la UEFA i un de Champions League amb el club.
Durant les següents temporades alternaria les aparicions esporàdiques al Vila-real amb cessions com al CD Numancia, Hèrcules CF i Reial Múrcia. Al mercat d'hivern de la temporada 07-08 deixa el Vila-real per fitxar pel Granada 74 CF. A la temporada següent recala al Llevant UE, on juga regularment fins a l'estiu de 2011, quan acaba contracte.
Va començar la temporada 2011-12 jugant per l'Alqueries CF de Regional Preferent. Després de retirar-se el 2018 amb 32 anys, va tornar a l'Estadi de la Ceràmica com a delegat de l'equip, convidat al càrrec pel seu excompany Javier Calleja, que feia d'entrenador.

## Referències

* ↑ «Pau Torres, primer futbolista nacido en Vila-real que debuta en 13 años» (en castellà). Sport, 22-12-2016 [Consulta: 1r maig 2020].
* ↑ Astruells, Andrés «Despedida con empate» (en castellà). Mundo Deportivo, 16-06-2003 [Consulta: 9 gener 2013].
* ↑ Esteve, David «Pino, el canterano más joven en debutar en Champions» (en castellà). Diari AS, 13-09-2021 [Consulta: 24 febrer 2022].
* ↑ «Breve enciclopedia numantina» (en castellà). Desde Soria, 29-05-2013 [Consulta: 16 octubre 2019].
* ↑ «Xisco Nadal en el aire» (en castellà). Superdeporte.es.
* ↑ «Xisco Nadal, de Primera divisió a la Regional Preferent» (en castellà). Marca, 11-09-2012. [Consulta: 16 setembre 2011].
* ↑ «Xisco Nadal debuta demà a Alqueries» (en castellà). El Periódico del Mediterráneo, 08-09-2011. [Consulta: 16 setembre 2011].
* ↑ «Xisco Nadal, de Primera división a la Regional Preferente» (en castellà). Marca, 12-09-2011 [Consulta: 12 setembre 2011].
* ↑ Sabatés, Roger «De goleador más precoz a delegado más joven» (en castellà). El País, 22-02-2022 [Consulta: 24 febrer 2022].

## Enllaços externs

* Fitxa del jugador
# Bradost

El principat de Bradost fou un estat tribal autònom kurd governat per una família originada en els gurans (guran o gurani) o en algun descendent de la dinastia hasanwàyhida. Els seus dominis estaven a l'oest del llac Urmia. Una branca va governar a Somay, i una altra a Tergewer i a Kalat Dawud. La tribu principal eren els bradosts o baradust que modernament es van desplaçar ca la zona al sud de Shamdinan.

## Referències

* Enciclopèdia de l'Islam, V, 463
# Carboni negre

El carboni negre és una forma impura de carboni produïda durant la combustió incompleta de combustibles fòssils, fusta (amb la formació de sutge) o biomassa. És present als aerosols, els sediments i els sòls.

## Enllaços externs

* http://www.unep.org/dewa/Portals/67/pdf/BlackCarbon_report.pdf Arxivat 2012-10-20 a Wayback Machine.
* http://www.foreignaffairs.com/articles/65238/jessica-seddon-wallack-and-veerabhadran-ramanathan/the-other-climate-changers
* http://www.foreignaffairs.com/articles/137523/david-g-victor-charles-f-kennel-veerabhadran-ramanathan/the-climate-threat-we-can-beat
* http://ucsdnews.ucsd.edu/pressreleases/ucsd_researchers_where_international_climate_policy_has_failed_grassroots_e/
* http://elementascience.org/article/info:doi/10.12952/journal.elementa.000027doi:

## Referències

* ↑ http://www.termcat.cat/ca/Cercaterm/Fitxes/
# Jessica Jaymes

Jessica Jaymes (Anchorage, Alaska, 8 de març de 1976 - North Hills, Califòrnia, 17 de setembre de 2019) va ser una actriu pornogràfica estatunidenca.

## Biografia

Encara que va néixer a Alaska, als 10 anys es va mudar a Arizona. Les seves aficions incloïen tocar el piano, ballar claque i el dibuix artístic i el seu somni de la infància era convertir-se en pilot d'aviació, però als 18 anys va acabar convertint-se en professora de nens de 9 a 12 anys. Desitjosa d'augmentar els seus ingressos, mentre treballava com a professora durant el dia va començar a treballar com stripper a la nit, la qual cosa la va portar a conèixer un home que treballava per a la revista porno Playtime amb el qual acabaria sortint i el que la va portar a començar a rodar pel·lícules porno en 2002, al principi, exclusivament escenes lèsbiques.
El 2004 en totes les notícies dels Estats Units va començar a parlar-se de Jessica Jaymes i l'escàndol de Nick Lachey, afirmant que suposadament el cantant Nick Lachey havia enganyat a la seva famosíssima esposa, la cantant Jessica Simpson, amb Jessica Jaymes. Després que aquesta notícia es propagués per tots els mitjans dels Estats Units la fama i popularitat de Jessica Jaymes van augmentar espectacularment. El 2004 va signar un contracte exclusiu amb la revista i productora Hustler, convertint-se així en la primera noia a signar un contracte exclusiu amb la companyia i a més va esdevenir Hustler Honey de l'any. Durant el seu contracte amb Hustler Jessica va començar a rodar escenes heterosexuals. A principis de 2006 va finalitzar el seu contracte amb la companyia i avui dia continua rodant porno sense estar baix contracte exclusiu. A més ha treballat per a Playboy TV en diverses ocasions, entre elles com a presentadora del programa Night Calls.

## Premis

* 2004: Hustler Honey de l'any per a la revista Hustler.

## Defunció

Jessica ser trobada morta al seu domicili de Los Angeles (Califòrnia) el dimarts 17 de setembre de 2019. L'actriu estava inconscient quan una amiga la va trobar a casa seva. Jaymes, amb antecedents per convulsions, estava en aturada cardíaca quan van arribar els serveis d'emergències. Va ser declarada morta al seu domicili.

## Referències

* ↑ «info Jessica Jaymes». [Consulta: 10 novembre 2011].
# Pinsà rosat de Walton

El pinsà rosat de Walton (Carpodacus waltoni) és una espècie d'ocell de la família dels fringíl·lids (Fringillidae).

## Descripció

* Fa uns 12.5 cm de llargària. Bec marró i potes marró més clar.
* Mascle amb capell, clatell, línies oculars i dors marró amb ratlles longitudinals més fosques. Ampla cella, galtes, pit i carpó color rosa. Abdomen rosa més clar.
* Femella sense tons color rosa.

## Hàbitat i distribució

Habita zones obertes de matolls, pedregoses i praderies de les muntanyes del sud i centre de la Xina i sud-est del Tibet.

## Referències

* ↑ «Pinsà rosat de Walton». Cercaterm. TERMCAT, Centre de Terminologia. Rev. 10/04/2022(català)
# Lliga de Santo Antão de futbol

La Lliga de Santo Antão de futbol fou la lliga regional de l'illa de Santo Antão, Cap Verd. Amb la seva desaparició nasqueren els campionats de Santo Antão Nord i Santo Antão Sud.

## Historial

Font:
* 1988-89: Rosariense Clube
* 1989-90: desconegut
* 1990-91: Rosariense Clube
* 1992-93: desconegut
* 1993-94: Rosariense Clube
* 1994-95: Rosariense Clube
* 1995-96: Solpontense Futebol Clube
* 1996-97: Académica do Porto Novo
* 1997-98: desconegut
* 1998-99: Solpontense Futebol Clube
* 1999-00: Solpontense Futebol Clube
* 2000-01: Solpontense Futebol Clube
* 2001-02: Sanjoanense (Porto Novo)

## Referències

* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Lluna de mel mortal

Lluna de mel mortal (originalment en anglès, Deadly Honeymoon) és un telefilm estatunidenc dirigit per Paul Shapiro. Es va estrenar el 25 d'abril de 2010 a Lifetime Movie Network. El 30 de juliol de 2022 es va estrenar el doblatge en català oriental a TV3. També es va editar una versió en valencià per a À Punt, que va emetre-la el 24 de setembre del mateix any.

## Sinopsi

La Lindsay i en Trevor són una parella que es casa a Hawaii i s'embarca en un creuer de lluna de mel que els ha de dur fins a Tahití. Els noucasats discuteixen sovint, una situació que es veu agreujada quan en Trevor es fa amic de tres nois hongaresos. Una nit, el jove està més interessat a anar de festa que a estar amb la seva dona, que se sent sola i abandonada. L'endemà, la Lindsay apareix desorientada en un passadís, sense cap record de la nit anterior, i en Trevor no dona senyals de vida. S'inicia una cerca, però el nuvi no és al vaixell i se sospita que ha caigut per la borda durant la nit en circumstàncies sospitoses.

## Repartiment

* Summer Glau: Lindsey Ross Forrest
* Chris Carmack: Trevor Forrest
* Zoe McLellan: Gwen Merced
* Erik Palladino: Alan Sherrick
* Mark Harelik: Capità del vaixell
* Emily Foxler: Kim
* Adam Tsekhman: Ben
* Peter Katona: Luka
* Sergey Russu: Max
* Michael Cowell: Joel Ross
* Traci Burgard: Marti Ross
* Tom Holowach: Aaron Forrest
* Haley Williams: Chloe
* Tiffany Hofstetter: Shanna
* Joah Buley: Chad
* Kawika Smith: Ricky
* Peter Stray: Gerard
* Dan Cooke: Periodista
* Jason Quinn: Agent de seguretat
* Jayson Kalani: Aixecador
* Christina Souza: Guàrdia de seguretat
* Josh Lang: Pilot d'helicòpter
* Keahi Tucker: Portaveu de la cadena de vaixells

## Referències

* ↑ «Lluna de mel mortal». ésAdir. [Consulta: 16 setembre 2022].
* ↑ «Programació». À Punt. [Consulta: 23 setembre 2022].
* ↑ TV3. «Pel·lícules - Lluna de mel mortal». [Consulta: 31 juliol 2022].
* 1 2 3 Nellie Andreeva. «Lifetime greenlights Deadly Honeymoon» (en anglès). HolylwoodReporter.com, 28-09-2009.